บล.กสิกรไทย ชี้ SET กำลังทดสอบ 752 จุด
บล.กสิกรไทย มองหุ้นผลลัพธ์ที่แนวต้าน 752 และ/หรือ 758 อาจกำหนดแนวโน้มระยะกลาง
15 ม.ค. 2553

บล.กสิกรไทย มองหุ้นผลลัพธ์ที่แนวต้าน 752 และ/หรือ 758 อาจกำหนดแนวโน้มระยะกลาง
 




SET กำลังทดสอบด่านที่ 752 ในรูป และจะดูดีขึ้นถ้าทะลุ 752 ได้ เพราะจะคล้ายกับการทะลุเหนือแนวต้านที่ 682 ตามที่แสดงในรูปเดียวกัน แต่จะมั่นใจมากขึ้นก็อาจต้องรอให้ SET ปิดเหนือ 758 ก่อน
ในกรณีถ้า SET ถอยลงมาจาก 752 และ/หรือ 758 downside ก็อาจจะใช้เวลาตั้งหลักอย่างน้อยหลายอาทิตย์ และถ้า SET ยืนเหนือ 758 ได้ upside ก็อาจจะขึ้นต่อได้หลายอาทิตย์เช่นกัน โดยอาจเล็งขึ้นไปในเขต 800
ในแง่กลยุทธ์ เราได้เปลี่ยนคำแนะนำเล็กน้อย จากอาทิตย์ที่แล้วเราขอให้แบ่งทำกำไรส่วนหนึ่งที่ 758 แต่ใน Update นี้ ให้แบ่งทำกำไรออกมาส่วนหนึ่งถ้า SET หลุด 744 ระหว่างวัน และรอให้ SET ปิดเหนือ 752 ก่อนที่จะเพิ่มพอร์ตกลับเข้าไปส่วนหนึ่ง และเพิ่มมากขึ้นถ้า SET สามารถปิดเหนือ 758 ได้ ทั้งหมดนี้ เส้น stop จะมี update ในบทวิเคราะห์ Market Timing ประจำวัน
ในภาพใหญ่นั้น US Dollar index ก็อาจแกว่งซิกแซกลงไปทดสอบ 75.80 หรือต่ำกว่านั้น ซึ่งเรื่องนี้จะเป็นปัจจัยบวกกับหุ้นโลก, ราคาน้ำมัน และ Commodity ด้วย แต่การลุ้นก็ค่อยทำค่อยไปตามคำแนะนำด้านบน 
สำหรับหุ้นหมวดหลัก BBL ก็เริ่มทะลุด่านสำคัญขึ้นมาแล้ว เล็งฝ่าด่าน 123.50 ทะลุได้ก็อาจต่อขึ้นไป 132.50  (Stoploss ถ้าปิดต่ำกว่า 115.50) และถ้าดัชนีธนาคารปิดทะลุด่าน 301.76 ขึ้นมาได้ ก็จะเป็นสัญญาณดีกับตลาดโดยรวมด้วย ส่วนพลังงานกำลังแกว่งตั้งหลัก และถ้า PTT ทะลุ 251 พร้อมกับ PTTEP ทะลุ 152 ก็อาจจะเป็นสัญญาณตั้งหลักได้แล้ว  ขณะที่หุ้นโรงกลั่นก็ดู PTTAR กำลังทะลุด่าน 27.50 ขึ้นต่อไป 31.50 และ/หรือ 34-35 และ IRPC กำลังทะลุ 4.52 ขึ้นมาเล็งต่อไป 4.72 หรือสูงกว่านั้น ในหมวดอื่น ๆ ที่มี Breakout ขึ้นมาก็คือ หมวด Food และหมวดโรงพยาบาล และถ้าดูเป็นตัว ๆ ในหมวดอาหารก็ เช่น TVO, TUF, TC ในหมวดโรงพยาบาลก็ BH, BGH และ KH ซึ่งหุ้นเหล่านี้และตัวอื่น ๆ จะมี Update รายวันใน Market Timing www.kasikornsecurities.com  แต่อย่างไรก็ดูสัญญาณ Breakout และ Stoploss ของตลาดโดยรวมประกอบด้วย
เรื่องทองนั้น ราคาทองโลกนั้น รีบาวด์อาจขึ้นต่อไปถึงปลายเดือนนี้หรือต้นเดือนหน้า ซึ่งเป็นเขตด่านทาง Cycle จะทะลุฝ่าขึ้นไปได้หรือไม่ คงต้องขอ Update อีกที สำหรับช่วงนี้ถ้าราคาทองโลกทะลุด่าน $1,145 ได้ก็อาจขึ้นต่อไปทดสอบ $1,168 หรือเลยไป $1,186 หรือ $1,204 โดยสัญญาณ Stoploss ถ้าปิดต่ำกว่า $1,111 ส่วนทองบ้านเรา (ดูแนวโน้มทองโลกประกอบด้วย) และถ้า GFG10 ทะลุด่าน 18,500 ได้ก็อาจขึ้นไปทดสอบด่าน 18,900-18,940 หรือสูงกว่านั้น แต่ถ้าหลุด 17,860 อาจถอยลงไปทดสอบ 17,600 หรือต่ำกว่านั้นได้